**Dječji vrtić Smokvica**

Put Duilova 8B, Split

 Klasa: 601-01/20-01/01

 Ur.br.: 2181-235-01-20-02

Split, 01.06.2020.

Na temelju čl. 1.a Zakona o predškolskom odgoju i obrazovanju (NN 10/97, 107/07, 94/13 i 98/19), članka 43. st. 1. Zakona o općem upravnom postupku (NN 47/09) i točke II. Postupka upisa djece u Dječje vrtiće u vlasništvu fizičkih osoba, udruga i vjerskih zajednica na području Grada Splita za pedagošku godinu 2020./2021., koji je donijelo Gradsko vijeće Grada Splita na 35. sjednici održanoj 04. svibnja 2020.g., (KLASA: 601-02/20-01/05 i URBROJ: 2181/01-09-01/5-20- 5, Službeni glasnik Grada Splita, broj 25), Dječji vrtić Smokvica iz Splita objavljuje na oglasnoj ploči vrtića i na svojoj web stranici

**O B A V I J E S T**

**o provođenju postupka upisa djece u programe jaslica i vrtića**

**Dječjeg vrtića Smokvica**

**za pedagošku godinu 2020./2021.**

I. Postupak upisa djece za svaku pedagošku godinu provode Dječji vrtići u vlasništvu fizičkih osoba, udruga i vjerskih zajednica (u nastavku Dječji vrtić) u isto vrijeme kada se provode upisi u dječje vrtiće čiji je osnivač i vlasnik Grad Split.

II. Upis se provodi za redovite jaslične i vrtićke programe dječjeg vrtića Smokvica.

* u jaslične skupine upisuju se djeca koja 01. Rujna 2020.g. navršavaju jednu do tri godine života, a u vrtićke skupine upisuju se djeca koja 01. rujna 2020.g. navršavaju tri godine do polaska u školu.

III. Zahtjevi za upis djece zaprimat će se od 03. lipnja do 10. lipnja 2020. g putem maila ***dv.smokvica0@gmail.com***ili u prostorijama vrtića od 10,00 do 12,00 sati

IV. Za upis djeteta/djece u Dječji vrtić, roditelj/skrbnik/udomitelj dužan je dostaviti:

1. Zahtjev za upis djeteta/djece u predškolsku ustanovu (obrazac Zahtjeva preuzima se na web stranici Dječjeg vrtića)

2. Rodni list/domovnica djeteta/djece

3. Preslike osobnih iskaznica ili uvjerenje MUP-a o prebivalištu na području Grada Splita za oba roditelja/skrbnika/udomitelja ne starije od 3 mjeseca

4. Potvrda o obavljenom sistematskom zdravstvenom pregledu predškolskog djeteta/djece prije upisa u Vrtić zajedno s potvrdom da je dijete uredno cijepljeno (od nadležnog liječnika - pedijatra djeteta / djece)

5.Potvrda o radnom statusu roditelja

PREDNOST PRI UPISU DJECE U PROGRAME JASLICA I VRTIĆA

Prednost pri upisu djece u vrtiće ostvaruje se sukladno čl. 20. Zakona o predškolskom odgoju i obrazovanju (NN 10/97, 107/07, 94/13 i 98/19) i Odluke o načinu i uvjetima sufinanciranja programa dječjih vrtića u vlasništvu fizičkih osoba, udruga i vjerskih zajednica na području Grada Splita (Službeni glasnik Grada Splita broj 25, od 04. svibnja 2020.g.):

1) Pravo na upis djeteta u Dječji vrtić ostvaruju roditelji/skrbnici/udomitelji koji zajedno s djetetom imaju prebivalište na području Grada Splita i čije je dijete cijepljeno sukladno pozitivnim propisima.

2) Prednost pri upisu djece u Dječji vrtić ostvaruje se sukladno članku 20. Zakona o predškolskom odgoju i obrazovanju i sukladno propisima kojima se uređuje način ostvarivanja prednosti pri upisu djece u predškolske ustanove kojima je osnivač i vlasnik Grad Split.

3) Pravo upisa u 10-satni jaslični, 10-satni vrtićki, 8-satni vrtićki i 6-satni vrtićki program ostvaruju djeca:

- roditelja invalida domovinskog rata,

- iz obitelji jednog zaposlenog roditelja, a drugog invalida domovinskog rata,

- oba zaposlena roditelja/skrbnika/udomitelja

- zaposlenog samohranog roditelja,

- oba roditelja redovita studenta.

4) Dječji vrtić može upisati i dijete čiji roditelji/skrbnici/udomitelji ne ispunjavaju uvjete iz stavka 3., ako nakon provedenog upisnog postupka odgojne skupine nisu popunjene.

5) Dječji vrtić može upisati i dijete s područja drugih općina i gradova koji su dužni svojim sredstvima sufinancirati njihov boravak do iznosa pune ekonomske cijene, ako odgojne skupine u Dječjem vrtiću nisu popunjene djecom s upisnog područja Grada Splita u protivnom roditelj plaća punu ekonomsku cijenu.

6) Ukoliko 1 roditelj ima prebivalište u Splitu, grad Split će financirati dijete u 10-satnom, 8-satnom programu i 6-satnom programu sa 50% mjesečnog sufinanciranja programa iz čl. 7, st. 2 Odluke o načinu sufinanciranja programa dječjih vrtića u vlasništvu fizičkih i vjerskih zajednica na području grada Splita.

V. Rezultati upisa u roku od 15 dana po isteku roka za podnošenje zahtjeva za upis djece bit će objavljeni na oglasnoj ploči Dječjeg vrtića.

VI. Podnositelj zahtjeva koji je nezadovoljan rješenjem o upisu ili rasporedu svoga djeteta može izjaviti žalbu Upravnom vijeću u roku od 15 dana od dana oglašavanja rezultata upisa.

Ravnateljica:

Lada Kapetanović